G20-lande steun 'paspoorte' vir dié wat ingeënt is | Netwerk24
SA Rugby, minister vra vir 50% toeskouers by Leeus-wedstryde
Die wêreld se 20 rykste lande glo dis 'n goeie idee om inentingspaspoorte vir reisdoeleindes in te stel.
Suid-Afrika het tien miljoen minder buitelandse toeriste in 2020 gehad. Foto: Pixabay
Inentingspaspoorte sal volgens 'n konsepdokument die broodnodige hupstoot gee aan internasionale reis en toerisme, berig Bloomberg.
Die ministers van toerisme van die groep van 20 grootste ekonomieë (G20) het Dinsdag 'n virtuele vergadering onder leiding van Italië gehou. Hulle het saamgestem die pad van herstel wat toerisme wêreldwyd nog moet loop, is uiters onseker en dat ondernemings in dié bedryf dringend moet aandag kry.
Vroeër is berig dat digitale inentingspaspoorte gou 'n vereiste kan wees vir reisigers.
LEES OOK: App dalk jou lewenslyn om oorsee te vlieg
Volgens Bloomberg het die reis- en toerismebedryf se bydrae tot die wêreld se ekonomie weens reisbeperkings met 49% gekrimp tot $4 700 miljard in 2020 teenoor 2019.
Volgens die Wêreldtoerismeraad is sowat 62 miljoen mense in die bedryf hul werk kwyt en die besteding van toeriste wêreldwyd het verlede jaar met 69% afgeneem.
Meer oor: Koronavirus | Toerisme | Inentingspaspoorte | Inentings | G20 | Covid-19 | Reis | Entstowwe